# Joan Villanove

Joan Villanove (Nefiac, 1939) és un rossellonès, escriptor en francès i resident a Ribesaltes. Ha publicat dues novel·les amb el pseudònim Jean-Charles de Montignac.

## Biografia

Després de treballar en el camp de l'educació i la formació professional, treballà per a la indústria automobilística en l'organització de concursos de vendes a nivell nacional. Entre els anys 1976 i 1990 treballà a Perpinyà en diversos sectors culturals i en mitjans de comunicació. Posteriorment es tornà a dedicar a la formació professional, fent seminaris de capacitació relacional.
En el camp dels mitjans de comunicació, Villanove ha col·laborat en la premsa diària nord-catalana; entre els anys 1988 i 1989 presentà a France 3 el programa televisiu Histoires d'ici, de freqüència setmanal i d'una durada de cinc minuts; i a France Bleu Roussillon tingué el programa de ràdio Raconte-moi les Catalans que s'emeté els anys 2003 i 2004. Com a escriptor, i d'entre les diverses obres que s'ha publicat, en destaca la Histoire populaire des catalans, amb diverses reedicions i també publicada en forma de fulletó a La semaine du Roussillon entre el 2005 i el 2006; el llibre, en tres volums, és una obra de divulgació que ha obtingut anomenada a la Catalunya del Nord. Per bé que el text és en francès, s'hi intercalen citacions en català, i una interessant Declaració dels Drets dels catalans, en cinc punts. És President d'Honor de l'Associació Les Amis du Pays Catalan. A més de la faceta de conferenciant, i l'elaboració del muntatge audiovisual Nosaltres els catalans de 65 minuts de durada, també ha cultivat la pintura com a afeccionat.

## Obres

* Histoire populaire des Catalans et plus particulièrement du Roussillon, du Vallespir, du Conflent et de la Cerdagne. Perpinyà: Imp. Sofreix, 1988. (1a. ed. Perpinyà: Nov'Imprim, 1978; 3a. ed. Rivesaltes, 1980)
** Vol. I: Des origines au XVe siecle
** Vol. II: Du XVIe siecle à 1714
** Vol. III: De 1714 à nos jours
* Réflexions et commentaires catalans. Perpinyà: Imp. Sofreix, 1982. Arxivat 2015-02-04 a Wayback Machine.
* Histoires d'ici 1. Sant Esteve: Imp. Fricker, 1986.
* Raconte-moi les Catalans. Ribesaltes: J. Villanove, 2001-2002.
* Raconte-moi les rois de Mallorca: 1276-1344. Ribesaltes: J. Villanove, 2004. Arxivat 2015-02-04 a Wayback Machine.
* La Goutte de Vie. Sant Esteve: Les Presses littéraires, 2006. ISBN 9782350731551.
* Jean-Charles de Montignac. Le secret des douze pierres: roman initiatique. Sant Esteve: Les Presses littéraires, 2008. ISBN 978-2-35073-292-3. Arxivat 2015-02-04 a Wayback Machine.
* Jean-Charles de Montignac. Les Mystères de l'Arche. Sant Esteve: Les Presses littéraires, 2010. ISBN 978-2-35073-400-2. Arxivat 2015-02-04 a Wayback Machine.
* Nous n'avons à dire merci à personne. Sant Esteve: Les Presses littéraires, 2012. Arxivat 2015-02-04 a Wayback Machine.
* Les catalans en France, en Espagne et en Europe. Sant Esteve: Les Presses littéraires, 2014. Arxivat 2016-11-05 a Wayback Machine.
* Histoire du Pays catalan. [S.I.]: Editions El Far, 2016

### Vídeo

* Raconte-moi les Catalans: des origines au XVe siècle. 4 DVD, amb una durada de 7 hores i 13 minuts. Rivesaltes: J.Villanove, 2006. Arxivat 2015-02-04 a Wayback Machine. Aparegut anteriorment en vídeo VHS (1988-1989), amb finançament parcial del Consell Regional.

## Enllaços externs

* Bloc personal (francès)
* Fotografia Arxivat 2016-03-04 a Wayback Machine.

## Referències

* ↑ «Raconte-moi les Catalans: Joan sense fe». La semaine du Roussillon, 23-29 juin 2005, pàg. 20. Arxivat de l'original el 2015-02-04 [Consulta: 4 febrer 2015].
* ↑ «Les amis du pays Catalan». Arxivat de l'original el 2009-09-30. [Consulta: 7 desembre 2010].